*Proiect*

**GUVERNUL REPUBLICII MOLDOVA**

**HOTĂRÂRE nr.\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2017**

**Cu privire la modificarea şi completarea**

**Metodologiei acordării facilităților tinerilor specialiști cu studii medicale și farmaceutice plasați în cîmpul muncii în mediul rural**

Guvernul HOTĂRĂŞTE:

Metodologia acordării facilităților tinerilor specialiști cu studii medicale și farmaceutice plasați în cîmpul muncii în mediu rural, aprobată prin Hotărîrea Guvernului nr. 1345 din 30 noiembrie 2007 (Monitorul Oficial al Republicii Moldova, 2007, nr. 188-191, art. 1386), se modifică și se completează după cum urmează:

1. la punctul 3:

litera b) va avea următorul cuprins:

„b) indemnizație unică în mărime de 45 de mii de lei pentru medici și farmaciști și 36 de mii de lei pentru personalul medical și farmaceutic mediu, care se achită în trei rate egale, a cite 15 mii de lei și, respectiv, a cite 12 mii de lei, după expirarea primei luni de activitate și, ulterior, la finele fiecărui an de activitate;”.

1. punctul 4 se completează în final cu textul: „ Tinerilor specialiști plasați în cîmpul muncii în mediul rural, pînă la intrarea în vigoare a modificărilor operate prin Legea nr. 103 din 09 iunie 2017, la articolul 11 din  Legea ocrotirii sănătății nr.411-XIII din 28 martie 1995, li se vor efectua recalcularea indemnizației unice la finele anului trei de activitate.” ;
2. la punctul 5:

după cuvîntul „publice” se completează cu cuvintele „/instituțiile finanțate de la bugetul de stat subordonate Ministerului Sănătății”;

se completează în final cu textul: „La calcularea perioadei de 3 ani de activitate nu se va include perioada suspendării contractului individual de muncă, prevăzut de Codul Muncii.”;

4) la punctul 12 cuvintele „fiecărui an de activitate” se substituie cu cuvintele „primului și al doilea an de activitate”;

5.) la punctul 13 după cuvîntul „locațiune” se completează:„înregistrat la organele competente”.

**Prim-ministru Pavel FILIP**

**Contrasemnează:**

Ministrul sănătăţii Ruxanda Glavan

Ministrul finanţelor Octavian Armaşu